97/385/EY: Euroopan parlamentin päätös, tehty 10 päivänä huhtikuuta 1997, vastuuvapauden myöntämisestä komissiolle seitsemännen Euroopan kehitysrahaston varainhoidosta varainhoitovuonna 1995



Virallinen lehti nro L 162 , 19/06/1997 s. 0046 - 0049



EUROOPAN PARLAMENTIN PÄÄTÖS, tehty 10 päivänä huhtikuuta 1997, vastuuvapauden myöntämisestä komissiolle seitsemännen Euroopan kehitysrahaston varainhoidosta varainhoitovuonna 1995 (97/385/EY) EUROOPAN PARLAMENTTI, joka - ottaa huomioon EY:n perustamissopimuksen, - ottaa huomioon neljännen AKT-ETY-sopimuksen (1), - ottaa huomioon viidennen, kuudennen ja seitsemännen Euroopan kehitysrahaston tulostilit ja taseet varainhoitovuodelta 1995 (SEK(96)0989), - ottaa huomioon tilintarkastustuomioistuimen tarkastuslausuman ja kuudennen ja seitsemännen Euroopan kehitysrahaston varainhoitovuoden 1995 toimista annettuun tarkastuslausumaan liittyvän erityiskertomuksen sekä komission vastauksen (C4-0109/97) (2), - ottaa huomioon 17. maaliskuuta 1997 annetun neuvoston suosituksen (C4-0148/97), - ottaa huomioon talousarvion valvontavaliokunnan mietinnön (A4-0121/97); 1. Myöntää komissiolle vastuuvapauden seitsemännen Euroopan kehitysrahaston varainhoidosta varainhoitovuoden 1995 osalta seuraavien lukujen perusteella: >TAULUKON PAIKKA> >TAULUKON PAIKKA> 2. Merkitsee huomautuksensa tämän päätöksen erottamattomana osana olevaan päätöslauselmaan; 3. Kehottaa puhemiestään välittämään tämän päätöksen ja huomautuksensa sisältävän päätöslauselman komissiolle, neuvostolle, tilintarkastustuomioistuimelle, Euroopan investointipankille ja AKT-EU-yhteiskokoukselle ja julkaisemaan ne Euroopan yhteisöjen virallisessa lehdessä (L-sarja). Pääsihteeri Julian PRIESTLEY Puhemies José María GIL-ROBLES (1) EYVL N:o L 229, 17.8.1991 (2) EYVL N:o C 395, 31.12.1996, s. 87 ja 93. PÄÄTÖSLAUSELMA,joka sisältää huomautukset päätöksiin vastuuvapauden myöntämisestä komissiolle kuudennen ja seitsemännen Euroopan kehitysrahaston varainhoidosta varainhoitovuonna 1995 EUROOPAN PARLAMENTTI, joka - ottaa huomioon EY:n perustamissopimuksen 137 ja 206 artiklan, - ottaa huomioon varainhoitoasetuksen 73 ja 77 artiklan, joita sovelletaan kuudenteen ja seitsemänteen Euroopan kehitysrahastoon ja joiden nojalla komission on toteutettava kaikki tarvittavat toimenpiteet vastuuvapauspäätöksissä olevien huomautusten huomioimiseksi, - ottaa huomioon talousarvion valvontavaliokunnan mietinnön (A4-0121/97), EKR:ien budjetointi 1. Tukee edelleen perusajatusta EKR:istä monenkeskisenä kehitysapuna, koska tämä on tehokkain ja tasapuolisin menetelmä pitkän tähtäyksen rakenteellisen kehitysavun antamiseksi; toteaa tässä yhteydessä, että EKR:ien rahoitusta koskevat nykyiset säännökset eivät vieläkään vastaa kyseistä ajatusta ja että tilanne ei muutu ennen kuin kyseiset rahastot sisällytetään yhteisön talousarvioon; 2. Panee tyytyväisenä merkille komission ehdotuksen hallitustenväliselle konferenssille siitä, että julistus 12, joka on liitetty EY:n perustamissopimukseen, olisi poistettava askeleena kohti EKR:ien budjetointia; pyytää komissiota tekemään selkeitä ehdotuksia tältä osin vuoden 1997 loppuun mennessä rahoitusnäkymien tarkistamista koskevien neuvottelujen yhteydessä; 3. Panee merkille, että komission demokraattinen vastuu Euroopan parlamentin edessä EKR:ien hoitamisessa heikkenee edelleen EKR:ien toiminnan oikeudellisen kehyksen vuoksi; uskoo kuitenkin, että pyrittäessä varmistamaan laajin mahdollinen valvonta EKR:ien toimeenpanon osalta edellä mainitun ei pitäisi olla este vastuuvapauden myöntämiselle varainhoitovuoden 1995 osalta; 4. Panee merkille, että Euroopan parlamentilta on pyydetty lausunto kahdeksannen EKR:n kattavasta varainhoitoasetuksesta; katsoo, että parlamentin ei pidä ilmoittaa kantaansa ehdotuksesta ennen kuin ehdotuksen soveltamisen oikeudellinen kehys on selkeytetty; Talousarvion toteuttaminen 5. Pyytää jälleen komissiota ottamaan käyttöön säännöksiä, joilla sellaisia kansallisia tai alueellisia ohjelmia koskevat määrärahat, joita ei ole käytetty määrätyn ajanjakson kuluessa niiden siirron jälkeen, voidaan osoittaa uudelleen ohjelmiin kuulumattomiin tukiohjelmiin; Rakennemukautus 6. Korostaa jatkuvaa tukeaan periaatteelle, jonka mukaan demokraattisen käytännön noudattaminen on edellytys tuen antamiselle rakennemukautukseen, ja että yhteisön toiminnan pitäisi pyrkiä lievittämään rakenteellisten uudistusten vakavia haitallisia yhteiskunnallisia vaikutuksia; 7. Pyytää komissiota muotoilemaan kuultuaan Bretton Woods -elimiä ja muita tuen antajia aiempaa vähemmän ja selkeämpiä sekä realistisempia edellytyksiä rakennemukautuspaketteihin; katsoo, että tällaisia edellytyksiä ja ehtoja on sovellettava yleisesti ja objektiivisesti kaikkiin tuensaajamaihin samalta pohjalta; hyväksyy kuitenkin sen, että komission on näiden edellytysten puitteissa voitava reagoida joustavasti vaihteleviin olosuhteisiin AKT-maissa; 8. Pyytää komissiota samalla keskittämään yhä laajemmin EKR:n rakennemukautusmäärärahat maihin, joiden sisäpolitiikka mahdollistaa hyötymisen avusta, ja näin ollen myös lopettamaan sellaisten maiden avustamisen, jotka eivät pysty soveltamaan tällaista politiikkaa tai eivät halua soveltaa sitä; 9. Kehottaa komissiota kiinnittämään enemmän huomiota siihen, että sen myöntämiä avustuksia käytetään mahdollisimman oikeudenmukaisesti heikoimmassa asemassa olevien ihmisten auttamiseksi määräysten mukaisesti tuettavilla aloilla (peruskoulutus, terveydenhoito); 10. Kehottaa komissiota avun antamisen lisäksi myös valvomaan avustushankkeita niiden toteuttamiseen asti; Tarkastuslausuma 11. Panee tyytyväisenä merkille tilintarkastustuomioistuimen tarkastuslausuman selvän myönteisyyden, mikä edustaa huomattavaa edistystä vuoden 1994 tilanteeseen verrattuna; panee kuitenkin merkille, että tilintarkastustuomioistuin toistaa väitteensä siitä, että EKR:ien toiminnan oikeudellinen kehys asettaa moitteettoman varainhoidon kyseenalaiseksi useilla aloilla; Edustustot 12. Hyväksyy tarpeen jakaa paikallisen edustuksen voimavarat yhteisön eri ohjelmien kesken; ei kuitenkaan vielä pysty näkemään mitään selkeää yleistä ja johdonmukaista politiikkaa päätösten tekemisessä sen suhteen, mitkä edustustot ovat tarpeen toiminnallisiin tarkoituksiin.